               EURÓPAI BIZOTTSÁG
            Brüsszel, 2015.10.23.
            COM(2015) 524 final
            2015/0248(NLE)
            Javaslat
            A TANÁCS HATÁROZATA
            a tagállamok által az Európai Fejlesztési Alapba fizetendő, a 2017-re vonatkozó felső határt, a 2016-ban fizetendő összeget és a 2016. évi első részletet is magában foglaló pénzügyi hozzájárulásokról

               INDOKOLÁS

               A 11. belső megállapodás
                  1
                és a 11. Európai Fejlesztési Alapra alkalmazandó pénzügyi szabályzatról szóló (EU) 2015/323 tanácsi rendelet (a továbbiakban: a 11. EFA-ra alkalmazandó pénzügyi szabályzat) eljárást határoz meg azon hozzájárulások lehívására, amelyeket a tagállamok az EFA finanszírozására fizetnek be. A 11. EFA-ra alkalmazandó pénzügyi szabályzat 21. cikke (2) bekezdésének megfelelően ez a javaslat a következőt tartalmazza:

               –a 2017. évre szóló hozzájárulások éves összegének felső határát,

               –a 2016. évre szóló hozzájárulások éves összegét,

               –a 2016. évre szóló hozzájárulás első részletének összegét.

               A 11. EFA-ra alkalmazandó pénzügyi szabályzat 21. cikkének (7) bekezdése szerint a fenti összegek tekintetében minden esetben külön meg kell határozni a Bizottság, illetve az Európai Beruházási Bank (a továbbiakban: EBB) által kezelt összeget.

               Az EBB a 11. EFA-ra alkalmazandó pénzügyi szabályzat
                  2
                52. cikkével összhangban megküldte a Bizottságnak az általa kezelt eszközök kötelezettségvállalásaira és kifizetéseire vonatkozó aktualizált becsléseket.

               A 11. EFA-ra alkalmazandó pénzügyi szabályzat 22. cikkének (1) bekezdése szerint a hozzájárulások lehívása során először a korábbi EFA-kból rendelkezésre álló összegeket kell felhasználni egymás után. Így az e javaslatban szereplő hozzájárulás-lehívások az EBB és a Bizottság esetében a 10. EFA összegeire vonatkoznak.

               A 11. EFA-ra alkalmazandó pénzügyi szabályzat 21. cikke (2) bekezdésének megfelelően a Tanács legkésőbb 2015. november 15-ig határoz erről a javaslatról, és a tagállamok az első részletet legkésőbb 2016. január 21-ig fizetik be.

               A 11. EFA-ra alkalmazandó pénzügyi szabályzat 23. cikkének (1) bekezdése úgy rendelkezik, hogy amennyiben a befizetendő hozzájárulások egy adott részletét határidőre nem fizetik be, az érintett tagállamnak a be nem fizetett összeg után kamatot kell fizetnie; a kamat fizetésére vonatkozó rendelkezéseket ugyanaz a cikk részletezi.

               Az EFA tekintetében a 2014. január 1-je és a 11. Európai Fejlesztési Alap hatálybalépése közötti átmeneti igazgatási intézkedésekről szóló 2013/759/EU tanácsi határozat
                  3
                (áthidaló eszköz) 1. cikke második albekezdésének megfelelően a 8., a 9. és a 10. EFA-ra vonatkozó belső megállapodások 1. cikke (2) bekezdésének a) pontjában meghatározott tagállami hozzájárulásokat ennek megfelelően csökkentik a 11. EFA-ra vonatkozó belső megállapodás hatálybalépését követően. A csökkentésnek a Bizottságnak befizetendő 2015., 2016. és 2017. évre szóló tagállami hozzájárulásokra lesz hatása az adott tagállam által választott kiigazítási opció szerint.

               2015/0248 (NLE)

               Javaslat

               A TANÁCS HATÁROZATA

               a tagállamok által az Európai Fejlesztési Alapba fizetendő, a 2017-re vonatkozó felső határt, a 2016-ban fizetendő összeget és a 2016. évi első részletet is magában foglaló pénzügyi hozzájárulásokról

               AZ EURÓPAI UNIÓ TANÁCSA,

               tekintettel az Európai Unióról szóló szerződésre és az Európai Unió működéséről szóló szerződésre,

               az Európai Unió tagállamai kormányainak a Tanács keretében ülésező képviselői között az AKCS–EU partnerségi megállapodással összhangban a 2014–2020 közötti időtartamra szóló többéves pénzügyi keret értelmében nyújtandó európai uniós támogatás finanszírozásáról, valamint az Európai Unió működéséről szóló szerződés negyedik részének hatálya alá tartozó tengerentúli országok és területek számára nyújtandó pénzügyi támogatás elosztásáról szóló belső megállapodásra
                  4
                (a továbbiakban: belső megállapodás) és különösen annak 7. cikkére,

               tekintettel a 11. Európai Fejlesztési Alapra alkalmazandó pénzügyi szabályzatról szóló, 2015. március 2-i (EU) 2015/323 tanácsi rendeletre
                  5
                (a továbbiakban: a 11. EFA-ra alkalmazandó pénzügyi szabályzat) és különösen annak 21. cikke (2) bekezdésére,

               tekintettel az Európai Bizottság javaslatára,

               mivel:

               (1)A 11. EFA-ra alkalmazandó pénzügyi szabályzat 21–24. cikkében megállapított eljárás szerint a Bizottság javaslatot tesz a) a 2017. évre szóló tagállami hozzájárulások éves összegének felső határára, b) a hozzájárulás 2016. évre szóló összegére, valamint c) a 2016. évre szóló hozzájárulás első részletének összegére.

               (2)Az Európai Beruházási Bank a 11. EFA-ra alkalmazandó pénzügyi szabályzat 52. cikkével összhangban kellő időben megküldte a Bizottságnak az általa kezelt eszközök kötelezettségvállalásaira és kifizetéseire vonatkozó aktualizált becsléseket.

               (3)A 11. EFA-ra alkalmazandó pénzügyi szabályzat 22. cikkének (1) bekezdése úgy rendelkezik, hogy a hozzájárulások lehívása során először a korábbi Európai Fejlesztési Alapokra megállapított összegeket kell felhasználni. Következésképpen a 10. EFA-ból kell pénzeszközöket lehívni.

               (4)A Tanács a Bizottság javaslata alapján 2014. november 10-én elfogadta határozatát
                  6
               , amely a 2016. évre szóló tagállami EFA-hozzájárulások éves összegét a Bizottság esetében 3 350 000 000 EUR-ban, az EBB esetében pedig 250 000 000 EUR-ban állapította meg.

               (5)Az EFA tekintetében a 2014. január 1-je és a 11. Európai Fejlesztési Alap hatálybalépése közötti átmeneti igazgatási intézkedésekről szóló 2013/759/EU tanácsi határozat
                  7
                (áthidaló eszköz) 1. cikke második albekezdésének megfelelően a 8., a 9. és a 10. EFA-ra vonatkozó belső megállapodások 1. cikke (2) bekezdésének a) pontjában meghatározott tagállami hozzájárulásokat ennek megfelelően csökkentik a 11. EFA-ra vonatkozó belső megállapodás hatálybalépését követően. A csökkentésnek a 2015., 2016. és 2017. évre szóló tagállami hozzájárulásokra lesz hatása az adott tagállam által választott kiigazítási opció szerint,

               ELFOGADTA EZT A HATÁROZATOT:

               1. cikk

               A 2017. évre szóló tagállami EFA-hozzájárulások éves összegének felső határa a Bizottság esetében 3 950 000 000 EUR, az Európai Beruházási Bank esetében pedig 200 000 000 EUR.

               2. cikk

               A 2016. évre szóló tagállami EFA-hozzájárulások éves összege 3 600 000 000 EUR. Az összeget fel kell osztani, a Bizottság része 3 450 000 000 EUR, az Európai Beruházási Bank része 150 000 000 EUR.

               3. cikk

               A mellékletben található táblázat tartalmazza a tagállamok által a 2016. évre szóló EFA-hozzájárulások első részleteként a Bizottságnak és az Európai Beruházási Banknak fizetendő összegeket.

               E hozzájárulások befizetése kombinálható az EFA tekintetében a 2014. január 1-je és a 11. Európai Fejlesztési Alap hatálybalépése közötti átmeneti igazgatási intézkedésekről szóló 2013/759/EU tanácsi határozat szerint lekötött források csökkentése keretében történő kiigazításokkal, azon kiigazítási terv alapján, amelyet a 2015. évi harmadik részlet elfogadásakor minden egyes tagállam a Bizottsághoz nyújt be.

               4. cikk

               Ennek a határozatnak a tagállamok a címzettjei.

               Kelt Brüsszelben,

                     a Tanács részéről

                     az elnök

                     (1)
                  Belső megállapodás az Európai Unió tagállamai kormányainak a Tanács keretében ülésező képviselői között az AKCS–EU partnerségi megállapodással összhangban a 2014–2020 közötti időtartamra szóló többéves pénzügyi keret értelmében nyújtandó európai uniós támogatás finanszírozásáról, valamint az Európai Unió működéséről szóló szerződés negyedik részének hatálya alá tartozó tengerentúli országok és területek számára nyújtandó pénzügyi támogatás elosztásáról (HL L 58., 2015.3.3., 17–38. o.).

                     (2)
                  HL L 58., 2015.3.3., 17–38. o.

                     (3)
                  HL L 335., 2013.12.14., 48. o.

                     (4)
                  HL L 210., 2013.8.6., 1. o.

                     (5)
                  HL L 58., 2015.3.3., 17–38.. o.

                     (6)
                  Intézményközi ügyirat 2014/0298(NLE), dokumentumszám: 14565/14.

                     (7)
                  HL L 335., 2013.12.14., 48. o.

    ---documentbreak---

               EURÓPAI BIZOTTSÁG
            Brüsszel, 2015.10.23.
            COM(2015) 524 final
            MELLÉKLETEK
            a következőhöz:
            Javaslat A TANÁCS HATÁROZATAa tagállamok által az Európai Fejlesztési Alapba fizetendő, a 2017-re vonatkozó felső határt, a 2016-ban fizetendő összeget és a 2016. évi első részletet is magában foglaló pénzügyi hozzájárulásokról

               MELLÉKLETEK

               a következőhöz:

               Javaslat

                  A TANÁCS HATÁROZATA

                  a tagállamok által az Európai Fejlesztési Alapba fizetendő, a 2017-re vonatkozó felső határt, a 2016-ban fizetendő összeget és a 2016. évi első részletet is magában foglaló pénzügyi hozzájárulásokról

                        TAGÁLLAMOK

                        A 10. EFA-ra vonatkozó kulcs %

                        A 2016. évi első részlet

                        fizetve

                        fizetve

                        Összesen

                        az EBB-nek

                        a Bizottságnak

                        10. EFA

                        10. EFA

                        AUSZTRIA

                        2,41

                        0,00

                        42 175 000,00

                        42 175 000,00

                        BELGIUM

                        3,53

                        0,00

                        61 775 000,00

                        61 775 000,00

                        BULGÁRIA

                        0,14

                        0,00

                        2 450 000,00

                        2 450 000,00

                        CIPRUS

                        0,09

                        0,00

                        1 575 000,00

                        1 575 000,00

                        CSEH KÖZTÁRSASÁG

                        0,51

                        0,00

                        8 925 000,00

                        8 925 000,00

                        DÁNIA

                        2,00

                        0,00

                        35 000 000,00

                        35 000 000,00

                        ÉSZTORSZÁG

                        0,05

                        0,00

                        875 000,00

                        875 000,00

                        FINNORSZÁG

                        1,47

                        0,00

                        25 725 000,00

                        25 725 000,00

                        FRANCIAORSZÁG

                        19,55

                        0,00

                        342 125 000,00

                        342 125 000,00

                        NÉMETORSZÁG

                        20,50

                        0,00

                        358 750 000,00

                        358 750 000,00

                        GÖRÖGORSZÁG

                        1,47

                        0,00

                        25 725 000,00

                        25 725 000,00

                        MAGYARORSZÁG

                        0,55

                        0,00

                        9 625 000,00

                        9 625 000,00

                        ÍRORSZÁG

                        0,91

                        0,00

                        15 925 000,00

                        15 925 000,00

                        OLASZORSZÁG

                        12,86

                        0,00

                        225 050 000,00

                        225 050 000,00

                        LETTORSZÁG

                        0,07

                        0,00

                        1 225 000,00

                        1 225 000,00

                        LITVÁNIA

                        0,12

                        0,00

                        2 100 000,00

                        2 100 000,00

                        LUXEMBURG

                        0,27

                        0,00

                        4 725 000,00

                        4 725 000,00

                        MÁLTA

                        0,03

                        0,00

                        525 000,00

                        525 000,00

                        HOLLANDIA

                        4,85

                        0,00

                        84 875 000,00

                        84 875 000,00

                        LENGYELORSZÁG

                        1,30

                        0,00

                        22 750 000,00

                        22 750 000,00

                        PORTUGÁLIA

                        1,15

                        0,00

                        20 125 000,00

                        20 125 000,00

                        ROMÁNIA

                        0,37

                        0,00

                        6 475 000,00

                        6 475 000,00

                        SZLOVÁKIA

                        0,21

                        0,00

                        3 675 000,00

                        3 675 000,00

                        SZLOVÉNIA

                        0,18

                        0,00

                        3 150 000,00

                        3 150 000,00

                        SPANYOLORSZÁG

                        7,85

                        0,00

                        137 375 000,00

                        137 375 000,00

                        SVÉDORSZÁG

                        2,74

                        0,00

                        47 950 000,00

                        47 950 000,00

                        EGYESÜLT KIRÁLYSÁG

                        14,82

                        0,00

                        259 350 000,00

                        259 350 000,00

                        EU-27 ÖSSZESEN

                        100,00

                        0,00

                        1 750 000 000,00

                        1 750 000 000,00


				|

		52012PC0667

			Javaslat A TANÁCS HATÁROZATA Szlovéniának a közös hozzáadottértékadó-rendszerről szóló 2006/112/EK irányelv 287. cikkétől eltérő különös intézkedés alkalmazására történő felhatalmazásáról /* COM/2012/0667 final - 2012/0316 (NLE) */

			   	INDOKOLÁS
1.           A JAVASLAT HÁTTERE
A javaslat okai és céljai
A közös hozzáadottértékadó-rendszerről
szóló, 2006. november 28-i 2006/112/EK irányelv[1]
395. cikkének (1) bekezdése értelmében a Tanács a Bizottság javaslata alapján
bármely tagállamot egyhangúlag felhatalmazhatja arra, hogy az irányelvben
foglaltaktól eltérő különleges intézkedéseket alkalmazzon az adókivetésre
vonatkozó eljárás egyszerűsítésére vagy az adócsalások és -kikerülések
egyes típusainak megelőzésére.
A Bizottságnál 2012. július 30-án iktatott
levelében Szlovénia felhatalmazást kért a 2006/112/EK irányelv
287. cikkétől eltérő intézkedés alkalmazására annak érdekében,
hogy adómentességet biztosíthasson a legfeljebb 50 000 EUR éves
árbevétellel rendelkező adóalanyoknak.
A 2006/112/EK irányelv 395. cikke (2)
bekezdésének megfelelően a Bizottság 2012. szeptember 18-án kelt levelében
tájékoztatta a többi tagállamot Szlovénia kérelméről. A Bizottság
2012. szeptember 19-én kelt levelében értesítette Szlovéniát arról,
hogy birtokában van a kérelem elbírálásához szükséges valamennyi információnak.
Háttér-információk
A 2006/112/EK irányelv XII. címének
1. fejezete lehetővé teszi, hogy a tagállamok különös szabályozást
alkalmazzanak a kisvállalkozásokra, beleértve annak lehetőségét is, hogy
adómentességet adjanak az egy bizonyos éves árbevételt el nem érő
adóalanyoknak. Az adómentesség maga után vonja, hogy az adóalanynak nem kell
hozzáadottérték-adót felszámítania az értékesítéseire, és következésképpen nem
is vonhat le előzetesen felszámított hozzáadottérték-adót.
2006/112/EK irányelv 287. cikke értelmében az
1978. január 1-jét követően csatlakozó tagállamok adómentességet
biztosíthatnak azoknak az adóalanyoknak, amelyek éves árbevétele nem haladja
meg az említett cikkben meghatározott összegek nemzeti valutában kifejezett,
csatlakozásuk napján érvényes átváltási árfolyamon számított ellenértékét. A
2006/112/EK irányelv 287. cikke 15. pontjának megfelelően Szlovénia
esetében ez az árbevételi felső határ 25 000 EUR-ban került meghatározásra.
A jelenlegi gazdasági és politikai légkörre
való tekintettel Szlovénia ezt a felső határt 50 000 EUR-ra
kívánja emelni, melynek bevezetése egyszerűbbé fogja tenni a héarendszert
a kisvállalkozások számára és jelentősen csökkenti terheiket azáltal, hogy
a szabályozás alkalmazására jogosult vállalkozásokat felmenti számos, az
általános héaszabályozás szerinti, hozzáadottérték-adóval kapcsolatos
kötelezettség alól. A rendszer önként választható lesz az adóalanyok számára. A
szlovéniai hatóságok szerint a kérelmezett különös intézkedés elhanyagolható
hatást fog gyakorolni a végső fogyasztói szinten beszedett héabevétel
teljes összegére (legfeljebb 0,3%).
Meglévő rendelkezések a javaslat
által érintett területen
2004-ben a Bizottság javaslatot tett – többek
között – a tagállamok számára rendelkezésre álló, az adóalanyokat
héamentességre jogosító éves árbevételi felső határ
100 000 EUR-ra történő megemelésére (COM(2004) 728 végleges[2]).
Összhang az Unió egyéb szakpolitikáival
és célkitűzéseivel
Tárgytalan.
2.           AZ ÉRDEKELT FELEKKEL
FOLYTATOTT KONZULTÁCIÓK ÉS A HATÁSVIZSGÁLATOK EREDMÉNYEI
Konzultáció az érdekelt felekkel
Nem releváns.
Szakértői vélemények
összegyűjtése és felhasználása
Külső szakértők bevonására nem volt
szükség.
Hatásvizsgálat
A tanácsi határozatra vonatkozó javaslat olyan
egyszerűsítési intézkedés bevezetésére irányul, amely a legfeljebb
50 000 EUR éves árbevételt elérő vállalkozások számos
héa-kötelezettségét megszünteti, és ezáltal pozitív hatással járhat.
Az eltérés szűk alkalmazási köre és
időben korlátozott alkalmazása miatt e hatás mindenképpen korlátozott
lesz.
3.           A JAVASLAT JOGI ELEMEI
A javasolt intézkedés összefoglalása
A javaslat célja Szlovénia felhatalmazása a
2006/112/EK irányelv 287. cikkétől eltérő egyszerűsítési
intézkedés bevezetésére, amely lehetővé teszi az 50 000 EUR éves
árbevételt meg nem haladó adóalanyok héamentességét.
Jogalap
A 2006/112/EK tanácsi irányelv 395. cikkének
(1) bekezdése.
A szubszidiaritás elve
A javaslat az Európai Unió kizárólagos
hatáskörébe tartozik, ezért a szubszidiaritás elve nem alkalmazható.
Az arányosság elve
A javaslat megfelel az arányosság elvének a
következők miatt:
E határozat tárgya felhatalmazás nyújtása egy
tagállam számára annak saját kérelmére, kötelezettséget tehát nem keletkeztet.
Tekintettel az eltérés alkalmazási körének
korlátozott mivoltára, a különös intézkedés arányban áll a kitűzött
céllal.
A jogi aktus típusának megválasztása
Javasolt aktus: tanácsi határozat.
Más jogi aktus nem felelne meg a
következők miatt:
A 2006/112/EK irányelv 395. cikke értelmében a
hozzáadottérték-adóra vonatkozó közös szabályoktól kizárólag abban az esetben
lehet eltérni, ha arra a Tanács a Bizottság javaslata alapján egyhangúlag
felhatalmazást ad. Ezenfelül azért a tanácsi határozat a legmegfelelőbb
eszköz, mert az egy-egy tagállamnak is címezhető.
4.           KÖLTSÉGVETÉSI HATÁSOK
A javaslat nem érinti hátrányosan az Unió
héából származó saját forrásait, mivel Szlovénia az 1553/89/EGK, Euratom
tanácsi rendelet 6. cikkével összhangban fogja végrehajtani az ellentételezés
kiszámítását.
5.           OPCIONÁLIS ELEMEK
A javaslat megszüntetésre vonatkozó
rendelkezést tartalmaz.
2012/0316 (NLE)
Javaslat
A TANÁCS HATÁROZATA
Szlovéniának a közös
hozzáadottértékadó-rendszerről szóló 2006/112/EK irányelv 287.
cikkétől eltérő különös intézkedés alkalmazására történő
felhatalmazásáról
AZ EURÓPAI UNIÓ TANÁCSA,
tekintettel az Európai Unió
működéséről szóló szerződésre,
tekintettel a közös
hozzáadottértékadó-rendszerről szóló, 2006. november 28-i 2006/112/EK
tanácsi irányelvre[3]
és különösen annak 395. cikke (1) bekezdésére,
tekintettel az Európai Bizottság javaslatára,
mivel:
(1)       A Bizottságnál
2012. július 30-án iktatott levelében Szlovénia felhatalmazást kért a
2006/112/EK irányelv 287. cikkétől eltérő intézkedés
alkalmazására annak érdekében, hogy a legfeljebb 50 000 EUR éves
árbevétellel rendelkező adóalanyoknak héa alóli mentességet
biztosíthasson.
(2)       A 2006/112/EK irányelv 395.
cikke (2) bekezdésének megfelelően a Bizottság 2012. szeptember 18-án kelt
levelében tájékoztatta a többi tagállamot Szlovénia kérelméről. A
Bizottság 2012. szeptember 19-én kelt levelében értesítette
Szlovéniát arról, hogy birtokában van a kérelem elbírálásához szükséges
valamennyi információnak.
(3)       A 2006/112/EK irányelv 287.
cikke értelmében az 1978. január 1-jét követően csatlakozó tagállamok
adómentességet biztosíthatnak azoknak az adóalanyoknak, amelyek éves árbevétele
nem haladja meg az említett rendelkezésben meghatározott összegek nemzeti
valutában kifejezett, csatlakozásuk napján érvényes átváltási árfolyamon számított
ellenértékét. Szlovénia kérte a 287. cikk 15. pontja szerint a rá vonatkozóan
25 000 EUR-ban megállapított felső határ 50 000 EUR-ra történő
megemelését.
(4)       A kisvállalkozások által
igénybe vehető különös szabályozás által biztosított magasabb felső
határ egyszerűsítési intézkedés, mivel jelentősen csökkentheti a
kisvállalkozások héa-kötelezettségeit, ugyanakkor a szabályozás az adóalanyok
által önként választható lehetőség.
(5)       A
hozzáadottértékadó-kötelezettségek egyszerűsítését célzó, 2004. október 29-i
bizottsági irányelvjavaslatban[4]
foglalt rendelkezések célja többek között az, hogy a tagállamok a héamentesség
feltételeként megállapított éves árbevételi felső határt legfeljebb
100 000 EUR összegben, illetve annak nemzeti valutában kifejezett ellenértékében
állapíthassák meg, és ezt az összeget évente kiigazíthassák. A Szlovénia által
benyújtott kérelem összhangban van ezzel a javaslattal.
(6)       Az eltérés hatása
elhanyagolható a végső fogyasztói szinten beszedett tagállami adóbevétel
teljes összegét tekintve, és nem lesz negatív hatással az Unió
hozzáadottérték-adóból származó saját forrásainak alakulására,
ELFOGADTA EZT A HATÁROZATOT:
1. cikk
A 2006/112/EK irányelv 287. cikkének 15.
pontjától eltérve Szlovénia felhatalmazást kap arra, hogy mentesítse a héa alól
a legfeljebb 50 000 EUR éves árbevétellel rendelkező
adóalanyokat.
2. cikk
A határozatot az adóalanyoknak a
hozzáadottérték-adó alóli mentességére vonatkozó éves árbevételi felső
határ összegeit módosító uniós szabályok hatálybalépésének napjáig vagy
2015. december 31-ig – e kettő közül a korábbi időpontig –
kell alkalmazni.
Ez a határozat az Európai Unió Hivatalos
Lapjában való kihirdetését követő napon lép hatályba.
3. cikk
Ennek a
határozatnak a Szlovén Köztársaság a címzettje.
Kelt Brüsszelben, -án/-én.
                                                                       a
Tanács részéről
                                                                       az
elnök
[1]               HL 347., 2006.12.11., 1. o.
[2]               http://eur-lex.europa.eu/LexUriServ/LexUriServ.do?uri=COM:2004:0728:FIN:HU:PDF
[3]               HL 347., 2006.12.11., 1. o.
[4]               COM(2004) 728 végleges.